open-index/open-wikipedia-markdown huggingface dataset:
Tore Olsen

**Tore Olsen** () er ein tidlegare norsk langrennsløpar. I 2000 vart han noregsmeister på 50 km, med klar margin. Bak seg på resultatlista hadde han kjende namn som Frode Andresen (bronse), Kristen Skjeldal og Frode Estil. Olsen tevla for Kirkenes og Omegn SK.

## Karriere
I løpet av si tid som skirennar på topplan deltok Olsen i fjorten renn i verdscupen. Beste resultatet var ein 17. plass på femmila i Holmenkollen i mars 2000, der han brukte knappe.fem minuttar meir tid enn vinnaren, Harri Kirvesniemi frå Finland.

### Medaljar og besteplasseringar i noregsmeisterskap
*Ski-NM 1996: Nr 8 på 50 km i Stryn
*Ski-NM 1997: Nr 7 på 50 km i Mo i Rana
*Ski-NM 2000: Gullmedalje på 50 km på Vang
*Ski-NM 2001: Nr 14 på 50 km på Steinkjer
*Ski-NM 2002: Nr 6 på 30 km på Høydalsmo

## Kjelder
**Sportsboken*, aktuelle årgangar

## Bakgrunnsstoff
*Tore Olsen i fis-ski.com
Ynys Castell

**Ynys Castell** er ei lita tidvassøy i Menaisundet, som skil Anglesey og fastlandet i Wales. Skifer frå prekambrium trengjer seg opp på eine sida av Afon Cadnant-estuaret. 
Øya ligg mellom Ynys y Bîg og Ynys Gaint. 

## Kjelder

**Denne artikkelen bygger på «[[:en:Ynys Castell|Ynys Castell]]» frå ,  den 27. mars 2010.*
West Mouse

**West Mouse** (walisisk *Maen y Bugael*) er ei lita øy 1,1 km utanfor nordaustkysten av Anglesey i Wales. Ho er 92 meter lang og 82 meter brei på det største og måler om lag 4800 m². 

Øya ligg i eit område med særs kraftig tidvasstraum og tre skip har derfor forlist nær øya. Dette gjer området til ein populær dykkestad. I dag står det ei kvit fyrlykt på øya. Her kan ein finne sjøpung og havål. Øya er ei av tre øyar som strekkjer seg langs nordkysten av Anglesey. Dei to andre er East Mouse og Middle Mouse.

## Kjelder

**Denne artikkelen bygger på «[[:en:West Mouse|West Mouse]]» frå ,  den 27. mars 2010.*
Ynys Benlas

**Ynys Benlas** er ei lita øy i Inland Sea mellom Anglesey og Holy Island i Wales. Ho er om lag 65 meter lang (aust-vest) og 35 meter brei (nord-sør) ved lågvatn, og har eit areal på 0,2 hektar.

Namnet er walisisk og tyder «blåtopp-øya», som ein trur kjem av at det visstnok veks blåklokke på øya. 

I følgje Archaeological Journal (1844) kan det ha stått ein gammal varde på øya. 

Øya må ikkje forvekslast med Ynys Benlas i Menaisundet nær Church Island, heller ikkje med Ynys-las nær RAF Valley.

## Kjelder

**Denne artikkelen bygger på «[[:en:Ynys Benlas|Ynys Benlas]]» frå ,  den 27. mars 2010.*
Ynys Gored Goch

**Ynys Gored Goch** (på engelsk òg kalla *[[Whitebait]] island*) er ei lita øy i Menaisundet mellom Gwynedd og Anglesey nord i Wales.

Ho ligg i eit stykke av sundet kalla Swellies mellom to bruer, Thomas Telford si Menai Suspension Bridge og Robert Stephenson si Britannia Bridge. På grunn av plasseringa ser ein ofte Ynys Gored Goch på bilete av dei to bruene. Det står eit hus med uthus på øyas. Rundt øya finn ein restar av fiskefeller frå mellomalderen.

Tidvasstraumen i Menaisundet rundt øya er stundom så kraftig at det oppstår malstraumar. Dette hindrar ein i å nå øya i periodar på fleire timar kvart døgn. Tidvasskilnaden om våren er på det største over 10 meter. Stundom kan stormflod presse tidvatnet opp over 11,2 meter. Med tidvatn over om lag 10 meter når sjøen heilt opp til huset. 

Det var ein liten koloni med terner på øya, men desse har ein ikkje sett att dei siste åra. 

Det er ein laksevåg ved øya, som ein trur vart nytta i mange hundre år. 

## Kjelder

**Denne artikkelen bygger på «[[:en:Ynys Gored Goch|Ynys Gored Goch]]» frå ,  den 27. mars 2010.* 
*** oppgav desse kjeldene:*
***A History of the parish of llandysilio* - David Senogles - 2001

## Bakgrunnsstoff
*Flyfoto
Ynys Feurig

**Ynys Feurig** (òg skrive **Ynys Feirig**) er tre små lågtliggande øyar vest for Anglesey nord i Wales, like nord for landsbyen Rhosneigr og sør for flyplassen RAF Valley. Det engelske namnet deira er *Starvation Island*. Øyane er landfaste ved lågvatn og er tidvassøyar. 

## Sjøfugl

Øyane er viktig hekkeområde for terne, særleg rosenterne. På grunn av dette er øyane ein del av Ynys Feurig, Cemlyn Bay and The Skerries *[[Special Protection Area]]* (særskild verneområde) i lag med Cemlyn Bay og The Skerries. Alle desse tre har status som *[[Important Bird Area]]* (viktig fugleområde).

Ynys Feurig har òg status som *[[Site of Special Scientific Interest]]* (stad av særskild vitskapleg interesse). Den største trugselen til ternene her er rotter.

## Kjelder

**Denne artikkelen bygger på «[[:en:Ynys Feurig|Ynys Feurig]]» frå ,  den 27. mars 2010.*
Ynys Gaint

**Ynys Gaint** er ei lita øy i Menaisundet og er landfast med byen Menai Bridge på Anglesey via ei vegfylling, og ei betongbru bygt av sir Guy Fison (ein tidlegare eigar) i 1930-åra. 

Øya ligg mellom Ynys Faelog og Ynys Castell. Mellom 1942 og 1944 husa øya ein flyredningsteneste frå Royal Air Force. Delar av øya er framleis okkupert av ei militær hytte og ein bygning tidlegare nytta av Naval Reserves. Det står òg eit par private hus på Ynys Gaint. 

## Kjelder

**Denne artikkelen bygger på «[[:en:Ynys Gaint|Ynys Gaint]]» frå ,  den 27. mars 2010.*
Ynys Moelfre

**Ynys Moelfre** (Moelfre Island) er ei lita øy utanfor kysten av Anglesey i Wales. Ved lågvatn er ho 261 meter lang og 121 meter brei og dekkjer eit areal på 26 tusen kvadratmeter. Den næraste busetanden er landsbyen Moelfre og mellom dei to går det smale sundet *Y Swnt*, som er opp mot 194 meter på det breiaste. Ved lågvatn er det mogeleg å vasse over sundet. Av fuglar på øya finn ein måse, terne, havsule, havhest og  tjuvjo. Stundom kan ein òg sjå niser ved øya. 

## Kjelder

**Denne artikkelen bygger på «[[:en:Ynys Moelfre|Ynys Moelfre]]» frå ,  den 27. mars 2010.*
Ynys Llanddwyn

**Ynys Llanddwyn** eller **Llanddwyn Island** er ei lita tidvassøy vest for Anglesey nord i Wales. Den næraste byen er Newborough.

## Geografi og geologi

Ynys Llanddwyn har ein særs interessant geologi med putelava, jaspisformasjonar og eoliske sandavleiringar. Øya er ein del av det nasjonale naturreservatet Newborough Warren, som omfattar eit stort og planterikt sanddynesystem.

Llanddwyn er ikkje alltid ei øy og er landfast med fastlandet bortsett frå ved høgvatn. Frå øya har ein flott utsyn til Snowdonia og Llŷnhalvøya.

## St. Dwynwen

Øya er rik på segner og særleg dei tilknytte helgenen Dwynwen. Namnet «Llanddwyn» tyder «Dwynwen-kyrkja». Dwynwen er ein walisisk vernehelgen for kjærleik og svarar til heilage Valentin. Helgendagen hennar er 25. januar og denne vert ofte feira i Wales med kort og blomar. 

## Fyr

Fyret på øya markerer det vestlege innløpet til Menaisundet.

Tårnet er tilspissa på ein måte som er karakteristisk for vindmøller på Anglesey. Det er 10,7 meter høgt og 5,5 meter i diameter. Det kan ha vorte bygt av ein murar frå Anglesey og det er mogeleg at tårnet ein gong har vore ein vindmølle. 

Eit mindre, kjegleforma tårn med ein kuppel på toppen, står nordaust for det andre fyret og kan vere eit eldre bygg. Veggane er 2 meter i radius og 0,91 meter tjukke. 

## Galleri


Fil:ThelargelighthouseandcrossatLlanddwyn.jpg|Det store fyret og krossen på Llanddwyn.
Fil:Ynys Llanddwyn beach.jpg|Strand med utsyn austover mot Snowdon og Snowdonia.
Fil:LlanddwynIsland2.JPG| Strand på Llanddwyn Island
Fil:LlanddwynIsland3.JPG| Utsyn mot fastlandet frå Llanddwyn Island



## Kjelder

**Denne artikkelen bygger på «[[:en:Ynys Llanddwyn|Ynys Llanddwyn]]» frå ,  den 27. mars 2010.* 
*** oppgav desse kjeldene:*
**Hague, D., B., Lighthouses of Wales Their Architecture og Archaeology (Royal Commission on the Ancient and Historical Monuments of Wales, redigert av Hughes, S., 1994) ISBN 1-871184-08-8

## Bakgrunnsstoff
*LLanddwyn - «The most stunning place I have ever seen» (Youtube)
*Livet på Llanddwyn
*Historia til Llanddwyn
*Tur på Llanddwyn og nokre bilete
Mango

**Mango** (*Mangifera indica*) er eit tre i familien *[[Anacardiaceae]]* som vert opptil 30 meter høgt. Det stammar frå Sør-Asia, der det er ein av dei eldste kulturvekstane, men vert i dag dyrka i dei fleste områda med tropisk klima.

Det finst over 1000 ulike fruktsortar med varierande storleik, utsjånad og bruk. Frukta er generelt saftig, velsmakande og haldbar. Fasongen er rund, oval eller hjarteforma, og skalet kan vere gult, grønt eller raudt. Fruktkjøtet er gult og saftig, med ein godt festa, stor, flat stein. Frukta inneheld mykje vitamin A (meir enn 200 μg retinolekvivalentar per 100 g), og elles om lag 30 mg vitamin C, 156 mg kalium, 82&nbsp;% vatn og 258 kJ tilført energi per 100 gram etande vare. Ein kan ete henne rå, kokt, sylta eller som chutney, og vert mellom anna brukt som grønsak og frukt.

## Kjelder

*«Mango – treart» i *Store Norske Leksikon*, henta 27. mars 2010 (lisensiert under CC-BY-SA).

## Bakgrunnsstoff
*
Scott Brown

**Scott Brown** () er ein skotsk fotballspelar. Han har spela for Celtic i skotsk Premier League, og for det skotske fotballandslaget. Han vart kåra til beste unge spelar i skotsk premier league i 2006/07-sesongen, og til årets spelar i skotsk premier league i 2008/09-sesongen. Han er kaptein på Celtic. Overgangen hans frå Hibernian til Celtic i 2007 var den dyraste nokon gong til då mellom to skotske klubbar.
Bishops and Clerks

**Bishops and Clerks** (tyder «Biskopane og prestane») er ei gruppe skjer og småøyar 2-3 km vest for Ramsey Island i Pembrokeshire i Wales.

Øyane er
*Carreg Rhoson
*Carreg-trai
*Cribog
*Daufraich
*Llechau-isaf
*Llechau-uchaf
*Maen Daufraich
*Maen Rhoson
*Moelyn
*North Bishop
*South Bishop
**South Bishop fyr

## Kjelder

**Denne artikkelen bygger på «[[:en:Bishops and Clerks|Bishops and Clerks]]» frå ,  den 27. mars 2010.*  
 

## Bakgrunnsstoff
*Bilete
Crow Rock

**Crow Rock** er eit skjer utanfor Linney Head i Pembrokeshire, vest i Wales. Det vert rekna som ein god dykkestad på grunn av dei djupe ravinene og skipsvraka her (mellom anna SS «Tormes» og SS «Prince Cadwgan»). Ho er òg kjend for hummarbestanden.

Crow Rock er òg namnet på eit isolert skjer like nord for Fenit Island i Tralee Bay ved Irland

## Kjelder

**Denne artikkelen bygger på «[[:en:Crow Rock|Crow Rock]]» frå ,  den 27. mars 2010.*
Emsger

**Emsger** eller **South Bishop** er den største øya i Bishops and Clerks-gruppa vest for Ramsey Island i Pembrokeshire i Wales.

Namnet vert stundom òg skrive som **Em-sger**, **Emskir** eller **Emskyr**. Det andre elementet er frå norrønt og tyder *skjer*.

South Bishop fyr, teikna av James Walker, vart bygt på øya i 1839. 

## Kjelder

**Denne artikkelen bygger på «[[:en:Emsger|Emsger]]» frå ,  den 27. mars 2010.*
Gateholm

**Gateholm** er ei lita tidvassøy sørvest i Pembrokeshire i Wales.

Ho er mest kjend for ruinane etter romarane, mellom anna ein hyttesirkel og ein rund gravhaug. Geologisk er øya frå Prídolí-epoken i silur, noko som har gjeve ho status som *Geological Conservation Review*.

## Bakgrunnsstoff
*Geological Conservation Review-informasjon
*Bilete

## Kjelder

**Denne artikkelen bygger på «[[:en:Gateholm|Gateholm]]» frå ,  den 27. mars 2010.*
Grassholm

**Grassholm** (walisisk *Gwales* eller *Ynys Gwales*) er ei lita folketom øy om lag 13 km sørvest for kysten av Pembrokeshire i Wales, vest for Skomer. Ho er det vestlegaste punktet i Wales og er kjend som fuglefjell for ein stor havsulekoloni. Grassholm har sidan 1947 vore eigd av Royal Society for the Protection of Birds og er eit av dei eldste reservata deira. 

Grassholm nasjonale naturreservat er den tredje viktigaste hekkestaden for havsule i verda. Her hekkar titusenvis av fuglar og dette er om lag 12 % av heile bestanden i verda. Det turbulente havet utanfor Grassholm er òg ein god fòrplass for nise og delfin. 

Øya har vorte identifisert som Gwales, ei øy nemnd i *[[Mabinogion]]*. I Den andre greina av Mabinogi står det eit flott slott på Gwales, der det avhogde hovudet til Bran den heilage vart halde i live i 80 år.

## Bakgrunnsstoff
*RSPB si nettside
*Ramsey Island RSPB naturreservat

## Kjelder

**Denne artikkelen bygger på «[[:en:Grassholm|Grassholm]]» frå ,  den 27. mars 2010.* 
*** oppgav desse kjeldene:*
St Catherine's Island

**St Catherine's Island** (walisisk *Ynys Catrin*) er ei lita tidvassøy som er landfast med Tenby i Pembrokeshire i Wales via ei strand ved lågvatn. På øya står Palmerston fort, bygt for å verne Pembroke Dock og ferdig i 1870. I 1907 vart øya seld til private eigarar for 500 pund. St. Catherine's Fort har fire soverom, 16 kanontårn og ein gammal banketthall med ein statue av dronning Victoria og ein gammal delvis øydelagd rustning. I kjellaren var det tidlegare opp mot 444 tønner krut. Ein gong var det òg ein liten dyrehage i fortet. 

## Bakgrunnsstoff
* http://www.tenbycivicsociety.org.uk/StCatherines.htm  Tenby Civic Society - St. Catherine's Island
* http://www.stcatherinesisland.co.uk/ St Catherine's Fort and Island, Tenby.
* http://www.palmerstonforts.org.uk/pdf/StCatherines.pdf St Catherines Fort, tekniske data

## Kjelder

**Denne artikkelen bygger på «[[:en:St Catherine&#39;s Island|St Catherine&#39;s Island]]» frå ,  den 27. mars 2010.*
Skokholm

**Skokholm** (walisisk *Ynys Sgoc-holm*) er ei øy 4 km utanfor kysten av det sørvestlege Pembrokeshire i Wales. Ho ligg sør for naboøya Skomer. Øya har status som *[[Site of Special Scientific Interest]]* (stad av særskild vitskapleg interesse) og er ein del av Pembrokeshire Coast National Park.

Øya har eit areal på ein kvadratkilometer og er kjend for klippene av gammal raud sandstein, der mykje sjøfugl held til. Skokholm har den tredje største kolonien av havlire som finst, samt ein stor del av den europeiske bestanden av havsvale. I tillegg er det 4500 lundefugl, 2000 teist og alke. Det går båt til Skokholm frå Martin's Haven på fastlandet, men ein kan berre vitje øya etter avtale med Wildlife Trust of South and West Wales. 

Øya vart gjort kjend av Ronald Lockley, ein pioner innan ornitologi, særleg for arbeidet hans med lundefugl og havlire. Han oppretta det første fuglereservat i Storbritannia på øya i 1933. I tillegg til fuglane som hekkar her, er det mogeleg å sjå mange trekkfuglar til visse tider av året.

## Historie
Namnet Skokholm kjem frå norrønt og tyder «skogsholmen», og har liknande tyding som Stockholm. Vikingane som vitja Bristol Channel gav namn til denne øya og andre øyar, og desse namna vert framleis nytta i dag.

Øya vart kjøpt for £300 i 1646 av William Philipps, ein advokat, og ho var i familien hans dei neste 360 åra.  

Øya har i 2013 to vaktarar på stasjonen.

## Bakgrunnsstoff
*Skokholm på Wildlife Trust of South and West Wales si nettside
*www.geograph.co.uk: Bilete av Skokholm

## Kjelder

**Denne artikkelen bygger på «[[:en:Skokholm|Skokholm]]» frå ,  den 27. mars 2010.* 
*** oppgav desse kjeldene: *
St Margaret's Island

**St Margaret's Island** er ei lita øy ved Caldey Island i Carmarthen Bay i Wales. Namnet kjem frå eit kapell som ein gong stod på øya, men i victoriatida vart dette omgjort til eit hus for lokale steinbrytarar, som tok ut kalkstein frå øya fram til 1851. 

St Margaret's Island er under bevaring på grunn av fuglane som hekkar i klippene. Skarv (den største bestanden av denne arten i Wales, og 3% av den totale britiske bestanden), teist, alke, toppskarv, krykkje, svartbak, sildemåse, gråmåse, lundefugl og i nyare tid havsule, hekkar alle her. Øya er begrodd med strandbete, toppgåseblom og gras. 

## Kjelder

**Denne artikkelen bygger på «[[:en:St Margaret&#39;s Island|St Margaret&#39;s Island]]» frå ,  den 27. mars 2010.*
Ynys Bery

**Ynys Bery** er ei lita øy sør for Ramsey Island i Pembrokeshire i Wales.

SS «Graffoe» forliste her etter å ha råka Ramsey Island. Ho sokk nord for Ynys Bery i 1903 på veg til Buenos Aires med kol. Det ligg på 15 meters djup og er ein populær dykkestad. Det høgaste punktet på øya ligg 72 meter over havet. 

## Kjelder

**Denne artikkelen bygger på «[[:en:Ynys Bery|Ynys Bery]]» frå ,  den 27. mars 2010.*
Middleholm

**Middleholm**, òg kalla **Midland Island**, er ei lita øy sørvest i Pembrokeshire i Wales, søraust for Skomer.

Øya har mykje sjøfugl, mellom anna havlire og lundefugl og, og planter som raudsvingel, strandbete og trepoppelrose.

## Kjelder

**Denne artikkelen bygger på «[[:en:Middleholm|Middleholm]]» frå ,  den 27. mars 2010.*
Massif de la Hotte

**Massif de la Hotte** er ei fjellkjede sørvest i Haiti som ligg i den vestlege enden av Tiburonhalvøya. Området er relativt fjerntliggjande, og det er eit av dei mest biologisk mangfaldige og viktige områda på Hispaniola. På fjelltoppane finn ein også nokre av dei siste tette tåkeskogane på Haiti. For om lag 2,5 millionar år sidan vart Massif de la Hotte skild frå resten av landet av ein djup og brei sjøkanal, og dette førte til at fjellkjeda vart ein arnestad for endemisme i både fugle-, plante- og reptillivet.

Haiti har eit verdsarvområde på staden. I kjølvatnet av jordskjelvet i Haiti 2010 har Haiti difor fått hjelp av verdsarvprogrammet til UNESCO for å vurdere skadane.

## Kjelder
*Massif de la Hotte på Wikipedia på engelsk, innhenta 24. mars 2010.

### Referansar
Mikhail Klodt

**Mikhail Konstantinovitsj Klodt** (), baron av Jürgensburg, var ein russisk realistisk målar. Han var fødd i St. Petersburg, og døydde same staden.

## Liv og gjerning
Klodt vart fødd inn i adelsætta Klodt von Jürgensburg. Faren Konstantin Klodt var den fyrste russaren som dreiv med trestikk, onkelen Peter Klodt von Jürgensburg var ein kjend russisk skulptør.

Klodt studerte ved St. Petersburgs kunstakademi i tida 1851-58. Etter å oppnådd ein gullmedalje, vart han tildelt eit treårig stipend for å studere målekunst i Frankrike, Sveits og Italia. Han utsette reisa i eit år, og klaga så på at dei utanlandske landskapa ikkje inspirerte han. Dessutan, hevda han, var dei franske og italienske kunstskulane underlegne den russiske. Etter heimkomsten fekk Klodt løyve til å nytte resten av stipendet til reiser i Russland.

I 1863 fekk Klodt merksemd for måleriet *Hovudveg om hausten*. Endå større åtgaum vart han til del for verka *På åkrane* (1872) og *Skogsutsyn ved middag* (1878). Kritikarar la vekt på hans kjennskap til russisk landskap, og den nitidige vekt på detaljar i arbeida hans. Den omtykte kunstkritikaren Vladimir Stasov fann derimot grunn naturalisme og «slavisk røyndomsoppfatning» i mange av Klodt sine verk. Som døme på dette heldt han fram *Kyr brynner seg* (1879). Med både si framheving av det russiske landskapet og si naturalisme, var Klodt ein målar som påverka Ivan Sjisjkin.

Mikhail Klodt var ein av grunnleggjarane av kunstrørsla Peredvizjnikij, men dei andre Peredvizjnikij-målarane rekna han ikkje heilt som ein av deira eigne. Noko kom dette av skarpe kritikkar frå Klodt sjølv, og noko kom av at han heldt fast ved undervisningsstillinga si ved det keisarlege kunstakademiet (1871–86). Etter Klodts særs skarpe kritikk mot Arkhip Kuindzji vart han tvinga til å forlate Peredvizjnikij. Straks etter trekte han seg og frå kunstakademiet.

Klodt måla ikkje noko av verd etter 1870-åra. Halvblind og bankerott døydde han i 1902.

## Verk

Klodt HighwayInAutimn.jpg|*Hovudveg om hausten*, 1863
Klodt na pashne1.jpg|*På åkrane*, 1872
KlodtM VechernVidVDerevHAB.jpg|*Utsyn om kvelden i ein landsby. [[Orjol]]-guvernementet*, 1874
KlodtM VolgaPodSimbirskIRK.jpg|*[[Volga]] nær [[Simbirsk]]*, 1881


## Kjelder

**Denne artikkelen bygger på «[[:en:Mikhail Konstantinovich Klodt|Mikhail Konstantinovich Klodt]]» frå ,  den 27. mars 2010.*
Artiboniteelva

**Artibonite** er ei 320 km lang elv i Haiti. Ho er både den lengste og den viktigaste elva i Haiti, og den lengste på øya Hispaniola. Ho har utspring i Cordillera Central i Den dominikanske republikken, men størstedelen av henne ligg i Haiti. Ho munnar ut i Gonâvebukta. Elva vert brukt til irrigasjon (kunstig vatning), og vasskraftproduksjon.

Artibonite utgjer delar av grensa mellom Haiti og Den dominikanske republikken Dominican Republic.

## Kjelder
* «Artibonite River» på Wikipedia på engelsk, innhenta 27. mars 2010.
* «Artibonite» i *Nowa Encyklopedia Powszechna PWN*, bind I (Warszawa: PWN, 1995)
Stortingets forretningsorden

**Stortingets forretningsorden** er eit reglement (forretningsorden) for Stortinget sitt arbeid. Forretningsordenen har grunnlag i Grunnlova §&nbsp;66 som seier at «Efter den der vedtagne Orden er Enhver pligtig at rette sig». Det er Stortinget sjølv som vedtar forretningsordenen. 

Stortingets forretningsorden er det sentrale dokumentet som regulerer alle sider ved Stortinget sitt arbeid. Stortingets forretningsorden blir evaluert og endra med ujamne mellomrom, etter som tida og behova endrar seg. 

## Kapitla i Stortingets forretningsorden
Stortingets forretningsorden består no av 11 kapittel. I tillegg er her eit reglement for opne kontrollhøyringar. 

* Første kapittel: Om korleis Stortinget konstituerer seg 
* Annet kapittel: Om presidentane og sekretærane 
* Tredje kapittel: Om komiteane og arbeidsordninga 
* Fjerde kapittel: Om korleis Stortinget blir samankalla og sett 
* Femte kapittel: Om kongelege proposisjonar og meldingar samt forslag og søknadar 
* Sjette kapittel: Om debattane 
* Sjuende kapittel: Om avstemmingar 
* Åttende kapittel: Om Stortinget sine oppgåver etter Grunnlova § 75 
* Niende kapittel: Om interpellasjonar og spørsmål 
* Tiende kapittel Om Stortinget sine protokollar og om ekspedisjon av sakene 
* Ellevte kapittel: Ulike bestemmelsar 
* Reglement for opne kontrollhøyringar (Vedteke av Stortinget 11. juni 2001) 

## Om komiteane og arbeidsordninga
Stortingsordenen fastset mellom anna kva for saker som skal handsamast i kva for ein stortingskomité. Energi- og miljøkomitéen skal til dømes handsame saker som gjeld olje, energi, vassdrag, miljøvern og regional planlegging. Finanskomitén skal mellom anna handsame saker om økonomisk politikk, penge- og kredittpolitikk, finans- og kredittvesen og skattar og avgifter til statskassa. 

## Om Stortinget sine oppgåver etter Grunnlova § 75
Handsaminga av statsbudsjettet og nasjonalbudsjettet følgjer reglar i forretningsordenen og i Stortingets løyvingsreglement.

## Bakgrunnsstoff
* Stortingets forretningsorden hos Stortinget.no, vitja 27. mars 2010
* Stortingets løyvingsreglement hos Stortinget.no, vitja 27. mars 2010
Tortuga

**Tortuga** (fransk: **Île de la Tortue**) er ein karibisk øy som ligg nordvest for Haiti og er ein del av det haitiske departementet Nord-Ouest. Øya vart oppdaga av Kristoffer Columbus og namnet tyder «skjelpadde(øya)». På 1600-talet var øya ein fristad for karibiske sjørøvarar.

Øya er 37 km lang og 7 km brei, altså med ei overflate mindre enn 180 km², og utgjer ei tektonisk blokk som skil seg frå området elles.

## Historie
Tortuga vart oppdaga i 1494, under Kristoffer Columbus si andre ferd til «den nye verda». Sjømennene til Columbus kalla henne *Tortuga* («skjelpadde») grunna pukkelforma.

Tortuga var opphavleg busett av nokre få spanske kolonistar. I 1625 kom det franske og engelske nybyggjarar til øya etter eigentleg å ha planlagt å busetje seg på Hispaniola. Dei franske og engelske nybyggjarane vart i 1629 angripne av spanjolane under kommando av Don Fadrique de Toledo. Spanjolane lukkast, okkuperte øya og utviste franskmennene og engelskmennene. Då mesteparten av den spanske hæren drog til Hispaniola for å jage vekk dei franske kolonistane der, vende franskmennene tilbake for å ta fortet. I 1630 bygde franskmennene fortet Fort de Rocher. Frå 1630 vart Tortuga delt i franske og engelske koloniar, noko som gjorde til at fleire piratar kunne bruke øya som hovudbase for verksemda si. I 1633 kom dei fyrste slavane fra Afrika for å arbeide ved plantasjane. Den nye bruken av slavar varte ikkje lenge, og slavehandelen vart avslutta i 1636. Slavene var sagt å vere ute av kontroll på øya, og samtidig hadde det vore usemje og konfliktar mellom dei franske og engelske koloniane. I tillegg vende spanjolane tilbake, og hærtok raskt landområda til fiendane før dei drog igjen. Dei såg på øya som for lita til å vere særleg viktig. Dette gav franske og engelske piratar moglegheita til å kome tilbake. I 1638 vende spanjolane nok ein gong tilbake for å ta tilbake øya og fjerne alle franskmenn, i tillegg til nederlendarane som nyleg hadde kome. Dei okkuperte øya, men vart ikkje lenge etter jaga vekk av fiendane.

## Kjelder
* «Tortuga» på Wikipedia på bokmål og riksmål, innhenta 27. mars 2010.
Arrondissement

**Arrondissement** (fransk, frå , av , ‘gjera rund’) er ei administrativ inndeling som vert brukt i Frankrike og dei fleste tidlegare franske koloniane. Ho vert òg brukt i ein del fransktalande land, som Belgia, Sveits, Benin, Canada, Haiti, Marokko og Senegal. Nederlandskspråklege land kan nytta «arrondissement» om ei juridisk inndeling.

Ein by, kommune eller eit departement kan vera delt inn arrondissement.

Frankrike er delt inn i 332 arrondissement, der 3 av dei er oversjøiske (2024). Dei tre mest folkerike kommunane i Frankrike er delte inn i til saman 45 arrondissement – Paris har til dømes 20 arrondissement, og desse fungerer som ein slags bydelar. 

## Kjelder

* «Arrondissement» på Wikipedia på bokmål og riksmål, innhenta 27. mars 2010.

**Delar av denne artikkelen bygger på «[[:fr:Arrondissement|Arrondissement]]» frå ,  den 3. august 2024.*
Samnaunfjella

**Samnaunfjella** er eit fjellområde i Aust-Alpane, på begge sider av grensa mellom Austerrike og Sveits. Den austerrikske delen ligg i forbundslandet Tirol og den sveitsiske delen i kantonen Graubünden. Høgste toppane er vel 3&nbsp;000 meter høge. Fleire større vintersportsstader ligg i Samnaunfjella. Fjellområdet har namn etter den sveitsiske landsbyen Samnaun, som ligg i den einaste bebygde dalen i området.

## Tilgrensande fjellområde
Samnaunfjella grensar mot fylgjande fjellområde i Alpane:
* Lechtalfjella i nord
* Ötztalalpane i aust
* Sesvennafjella i sør
* Silvretta i vest
* Verwallfjella i nordvest

## Avgrensing
I nord dannar dalen Paznaun med  elva Trisanna grense frå Ischgl til Wiesberg. Derifrå går grensa langs bielva Sanna vidare til Landeck i Tirol. Mot aust og søraust dannar elva Inn grense frå Landeck oppover langs elva til innløpet frå bielva Brancla. I sørvest går grensa oppstraums langs Brancla til dalen Val Sinestra, og vidare gjennom Val Chöglias til Fimberpasset. Derifrå går det nedover dalen Fimbertal til Heidelberger Hütte. I vest er Fimbertal grense mot Ischgl oppover dalen til Heidelberger Hütte.

Fimberpasset er overgang mellom Samnaunfjella og Silvretta.

## Høgste fjelltoppane





## Kjelder

**Denne artikkelen bygger på «[[:de:Samnaungruppe|Samnaungruppe]]» frå ,  den 27. mars 2010.*  
 

## Sjå òg
*Dei sveitsiske Alpane
Klokkestopul

**Klokkestopul** eller **stopul** er ein frittståande konstruksjon for kyrkjeklokker. 

I Noreg er stoplar fyrst og fremst er å sjå som byggverk i tre ved stavkyrkjene frå mellomalderen, ettersom det vanlegvis ikkje er tårn for klokker på sjølve bygningen. Men berre stopulen ved Borgund stavkyrkje vert tidfesta til mellomalderen; dei andre er yngre. 

Klokkestoplar finst fyrst og fremst i Skandinavia, Nord-Tyskland (Sør-Slesvig) og Nederland. Frittståande klokketårn ved kyrkjer og katedralar frå mellomalderen, kampanilar,  er elles å sjå i Sør-Europa, med kampanilen ved domkyrkja i Pisa i Italia, «Det skeive tårnet i Pisa», som eit vidgjete døme.

Stopul for kyrkjeklokkene har i fleire høve òg vorte nytta i samband med kyrkjebygningar frå sisteparten av 1900-talet.

## Sjå òg
*Klokketårn
Aqualate Mere

**Aqualate Mere** er den største naturlege innsjøen i Midlands i England, og vert forvalta av nasjonalt naturreservat (NNR) av Natural England. Innsjøen er restane etter den førhistoriske Lake Lapworth. Namnet kjem frå angelsaksisk *Āc-gelād* som tyder 'eikelund'.

Aqualate ligg i soknet Stafford i Staffordshire i England, om lag 2 km aust for kjøpstaden Newport i Shropshire. 

Innsjøen er 1,5 km lang og 500 meter brei og er særs grunn. Ingen stader er djupare enn éin meter. Aqualate Mere er eit døme på eit eskersystem (sjeldan i the Midlands) danna av smeltevatnet etter isbrear under den siste istida for om lag 50&nbsp;000 år sidan. Senkinga som innsjøen ligg i trur ein er ei jettegryte og det høgare landskapet rundt innsjøen består av sand- og grusavleiringar frå isbreen. 

Innsjøen har eit rikt fiske- og fugleliv, med mange overvintrande fuglevilt og hekkande storspove og dobbeltbekkasin. Landområdet rundt innsjøen er òg viktig både botanisk og zoologisk. Her finn ein ilder, vånd, dvergmus og flaggermus som dvergflaggermus, vassflaggermus, børsteflaggermus, skogflaggermus og skjeggflaggermus.

## Kjelder

**Denne artikkelen bygger på «[[:en:Aqualate Mere|Aqualate Mere]]» frå ,  den 27. mars 2010.* 
*** oppgav desse kjeldene:*
Babbs Mill Lake

**Babbs Mill Lake** er ein menneskeskapt innsjø i Kingfisher Country Park i Kingshurst i Solihull i England. Innsjøen vart skapt for å hindre flaum i River Cole som renn i nærleiken. 

Innsjøen har gjeve namn til Babbs Mill lokale naturreservat. Babbs Mills Park vart skapt til minne om sølvjubileet til dronning Elizabeth i 1977. Det fekk status som lokalt naturreservat i 2002.

## Kjelder

**Denne artikkelen bygger på «[[:en:Babbs Mill Lake|Babbs Mill Lake]]» frå ,  den 27. mars 2010.* 
*** oppgav desse kjeldene:*
Bluebell Lakes

**Bluebell Lakes** er fem fiskevatn i Tansor nær Peterborough. Dei fem vatna er Kingfisher, Swan, Bluebell, Sandmartin og Mallard. Her finn ein karpe, suter, malle, gjedde, brasme, åbor og mort. 

## Kjelder

**Denne artikkelen bygger på «[[:en:Bluebell Lakes|Bluebell Lakes]]» frå ,  den 27. mars 2010.*
Stortingets løyvingsreglement

**Stortingets løyvingsreglement** er eit reglement for Stortinget og Regjeringa sitt arbeid med løyvingar, statsbudsjettet og statsrekneskapen medrekna folketrygda. Reglementet inneheld også generelle instruksar til Regjeringa om desse saksområda.

Desse reglane har, saman med Stortingets forretningsorden, grunnlag i Grunnlova §&nbsp;66 som seier at «Efter den der vedtagne Orden er Enhver pligtig at rette sig». Det er Stortinget sjølv som vedtar Stortingets løyvingsreglement, og som endrar dette når dei finn grunn til dette. 

Reglementet har vidare grunnlag i Grunnlova § 75 b-e, som seier at Stortinget har heimel til å:
* «b. at aabne Laan paa Rigets Kredit; 
* c. at føre Opsyn over Rigets Pengevæsen; 
* d. at bevilge de til Statsudgifterne fornødne Pengesummer; 
* e. at bestemme, hvor meget aarlig skal udbetales Kongen til hans Hofstat, og at fastsætte den kongelige Families Apanage, som dog ikke maa bestaa i faste Eiendomme;» 

## Reglane i Stortingets løyvingsreglement

* Kapittel 1: Seier at reglementet gjeld for statsbudsjettet og statsrekneskapen medrekna folketrygda, og at unntak frå reglementet i enkeltsaker krev uttrykkeleg vedtak i Stortinget.
* Kapittel 2: Inneheld grunnleggande prinsipp for statsbudsjettet, som at statsbudsjettet gjeld for kalenderåret, og at budsjettet skal innehalde alle inntekter og utgifter knytte til verksemder og tiltak som får sine utgifter og inntekter fastsett ved Stortingets løyvingsvedtak. Her er vidare reglar om inndelinga av budsjettet i kapittel og postar, og inndeling av inntekts- og utgiftspostar etter art, som driftsutgifter, nybygg og anlegg, overføringar, lån mv. Her er også reglar om korleis løyvingar kan nyttast, forbod mot å overskride løyving eller bruke løyving til anna formål, reglar om overføring av løyving til neste år, reglar om langsiktige avtalar, og reglar om Staten si forretningsverksemd.
* Kapittel 3: Inneheld reglar om regjeringa sitt budsjettforslag, og fristane for dette.
* Kapittel 4: Inneheld reglar om gjennomføring av statsbudsjettet, budsjettendringar og tilleggsløyvingar. Her er også naud-fullmakter til Regjeringa og Fylkesmennene.
* Kapittel 5: Har reglar om statsrekneskapen.
* Kapittel 6: Har reglar om disponeringa av staten si kontantbehaldning.

## Bakgrunnsstoff
* Stortingets løyvingsreglement hos Stortinget.no, vitja 27. mars 2010
Kakaotre

**Kakaotreet** (*Theobroma cacao*) er eit tre i familien *[[Malvaceae]]* (tidlegare *Sterculiaceae*) som veks vilt i Sør-Amerika. Treet er eviggrønt og vert opptil 15 m høgt, har store, blanke, heilranda blad (om lag 10–40&nbsp;cm lange og 5–20&nbsp;cm breie) og små blomstrar som veks direkte ut frå sjølve stammen eller greinene, utan at det sit blad under dei (*kauliflori*). For å trivast treng treet eit fuktig klima med regelbundne regnskyll og god jord, og fordi det ikkje toler for sterk sol eller vind, må det vernast med skuggetre. Til det vert særleg bananplanter og *[[Erythrina corallodendron]]*, «kakaotreet si mor», brukt.

Kakaotreet er eit av dei viktigaste kulturtrea i tropane, og vert dyrka i alle tropiske område. Den naturlege veksestaden til treet er ved foten av Andesfjella, i ei høgd frå 200–400 moh. nær Amazonas. Ho vart seinare innført til Mellom-Amerika av mayaene, og vart såleis allereie dyrka der då spanjolane kom. Ho har vidare vorte dyrka av dei indianske kulturane gjennom hundreåra.

## Frukt og frø
Frukta, som er ein opptil 20&nbsp;cm lang, gulraud kapsel, inneheld 50–75 lyse frø som vert kalla kakaobønner. Desse er ordna i fem rekkjer med ein søtaktig masse ikring. Frøet er 2–3&nbsp;cm langt, flattrykt og eggforma. Det tynne og sprø frøskalet inneheld eit stort embryo (kime). Kakaobønner inneheld teobromin – 1,4–2,5 % i embryoet og 0,3–1 % i skalet – og 0,1–0,8 % koffein. Elles inneheld dei feitt (kakaosmør; 40–56 %), stivelse (7–17 %), og protein.

Av frøa laga mayaene ein drikk dei kalla «cacahoatl», og dei er framleis ein viktig ingrediens i meksikansk matlaging (saman med mellom anna chili og mandel). Kakaobønnene kom til Europa fyrst på byrjinga av 1500-talet. I dag vert dei brukte som både nytings- og næringsmiddel. Dei vert foredla ved at ein fjernar massen rundt dei, dekkjer dei til med bananblad eller liknande, og lèt dei gjære i basseng av sement eller tre. Deretter vert dei tørka. Gjennom denne handsaminga vert dei farga raud- eller brunlilla og får ein mild, aromatisk smak.

Den største mengda kakaobønner vert brukte i sjokoladeindustrien, der kakaomasse vert blanda med omtrent lik vekt sukker, og andre stoff, som til dømes kremfløyte, kaffi, mandlar, mjølk og krydder, som er med på å gjere sjokoladen velsmakande. Pastakakao (kakaomasse) er elles ein mørkebrun, fast masse som ein får ved å male røsta og skrelte kakaobønner mellom varme jernvalsar ved 130–140&nbsp;°C. Han vert mellom anna brukt ved drasjering av pillar og tablettar.

Kakaosmør, *oleum cacao*, vert vunne ut som biprodukt ved framstilling av kakaopulver. Det vert framstilt ved varm pressing av røsta, skrelte og malne kakaobønner. Det er eit fast, gulkvitt feitt med smeltepunkt på 30–35&nbsp;°C. Det vert brukt i farmasien som masse for mellom anna stikkpillar og pillar.

## Kjelder
* «Kakao – tre» hjå Store norske leksikon, innhenta 4. mars 2010 (lisensiert under CC-BY-SA).
* «Kakaotre» på Wikipedia på bokmål og riksmål, innhenta 4. mars 2010.
Koalisjonsregjering

Ei **koalisjonsregjering** er ei regjering der ministerpostane er fordelt på ulike politiske parti. Ei koalisjonsregjering kan vere både ei mindretalsregjering og ei fleirtalsregjering.

## Korleis oppstår koalisjonsregjeringar?
Fleire parti kan gå saman i valkampen før eit val og seie at dei vil danne ei koalisjonsregjering viss dei får fleirtal i nasjonalforsamlinga saman. Dette var tilfellet i Noreg før Stortingsvalet 2005, der Arbeidarpartiet, Sosialistisk Venstreparti og Senterpartiet sa dette. Og då desse tre partia fekk fleirtal i Stortinget, og regjeringsforhandlingane etter valet gav grunnlag for eit samarbeid, vart Regjeringa Stoltenberg II skipa. 

Men ei koalisjonsregjering kan også oppstå i mange andre situasjonar. 

Til dømes etter eit val: Viss det viser seg at ikkje noko enkelt parti har fått fleirtal i nasjonalforsamlinga, og det heller ikkje er nokon avklara fleirtalskoalisjon, vil partia forhandle, og til slutt blir oppdraget om å danne regjering gjerne gitt til det eller dei partia, som har størst sjanse til å vinne støtte for politikken sin i nasjonalforsamlinga. Det kan då bli både ei mindretalsregjering av eitt parti, eller ei koalisjonsregjering av fleire parti med til saman eit mindretal eller eit fleirtal.

Men ei koalisjonsregjering kan også bli danna i andre situasjonar. Ved Stortingsvalet 1981 vart det eit borgarleg fleirtal, og resultatet av forhandlingane vart at Kåre Willoch si regjering vart danna, då som ei mindretals rein Høgreregjering. Som mindretalsregjering var den avhengig av støtte frå Kristeleg Folkeparti og Senterpartiet i Stortinget. Krf ville ikkje gå med i regjeringa på grunn av haldninga si til abortlova. Det var likevel eit ynske frå mange å få til ei fleirtalsregjering, og 8. juni&nbsp;1983 vart regjeringa utvida til ei koalisjonsregjering mellom Høgre, Kristeleg Folkeparti og Senterpartiet. Etter Stortingsvalet 1985 mista desse tre partia fleirtalet sitt i Stortinget og Framstegspartiet hamna i vippeposisjon. Regjeringa heldt fram som ei mindretalsregjering fram til 8. mai&nbsp;1986. Ho måtte då gå av etter eit kabinettspørsmål i Stortinget om auka bensinavgifter.

## Mindretalsregjering og fleirtalsregjering
*Koalisjonsregjeringar* finst som ovanfor nemnt både som mindretalsregjeringar og fleirtalsregjeringar. Ei fleirtalsregjering sit i utgangspunktet trygt fordi den har over halvparten av representantane i nasjonalforsamlinga bak seg. Den kan likevel bli felt eller gå i oppløysing viss det utviklar seg politiske eller personlege motsetnader i koalisjonen. Per Borten si regjering, ei fleirtals koalisjonsregjering, gjekk i 1971 i oppløysing mest på grunn av indre politiske motsetnader, hovudsakleg knytt til EU-saka.

## Partigrunnlag
Partisamarbeidet i ein koalisjon kallar ein *partigrunnlaget*. Kjell Magne Bondevik si andre regjering sitt partigrunnlag var Høgre, KrF og Venstre. Dette var ei mindretalsregjering.
Den noverande regjeringa, Jens Stoltenberg si andre regjering, er også ei *koalisjonsregjering*. Dette er derimot ei fleirtalsregjering, partigrunnlaget her er Arbeidarpartiet, SV og Senterpartiet.
Bomere Pool

**Bomere Pool** er ein innsjø mellom landsbyane Bayston Hill og Condover i Shropshire i England, 7,5 km sør for byen Shrewsbury. 

Innsjøområdet var ein gong open for alle, men er no privateigd og senter for vassport året rundt. 

## Historie
### Geologi
Det meste av Shropshire var dekt av is under den siste istida, om lag 18&nbsp;000 år sidan. Då isen trekte seg attende la han att store isblokker, ofte omringa og dekte med morener, grus og leire. Då isen til slutt smelta, kollapsa sedimenta i hol eller senkingar kalla jettegryter. Desse hola hadde ikkje drenering og vart anten til innsjøar med bratte sider, vanlegvis kalla *mere* i Shropshire, eller fullstendig fylt med leire og torv og vart ei mosemyr. Bomere Pool er eit særleg godt døme på ein *mere*.

### Eldre historie
Bomere Pool har vorte nytta av menneske i tusenvis av år. Det er gjort arkeologiske funn rundt innsjøen som tyder på at det var ein busetnad her i jernalderen. To tusen år seinare låg det ein stor romersk militærleir her og ein tilknytt sivil busetnad. 

### Nyare historie
I 1986 oppdaga ei kvinne på tur beina frå ein ullhåra mammut.

Mellom 1960- og 1980-åra var innsjøen ein populær stad for dei lokale innbyggjarane, som drog hit på varme sommardagar for å bade og ete i dei mange små kaféane som låg her. 

## I dag
I 1989 vart innsjøen, stranda og fasilitetane rundt lukka og kjøpt opp av private. Det vart ein del av Wakeboard & vasski Club som nyttar innsjøen til vassport. 

## Kjelder

**Denne artikkelen bygger på «[[:en:Bomere Pool|Bomere Pool]]» frå ,  den 28. mars 2010.* 
*** oppgav desse kjeldene:*



## Bakgrunnsstoff
*Bomere Wakeboard and Water Ski Club
*Segner frå Bomere Pool
*Bomere, Site of Special Scientific Interest
*Bilete av innsjøen
Caversham Lakes

**Caversham Lakes** er fleire innsjøar skapt av at det er grave ut grus mellom forstadane til Caversham i Reading i Berkshire og grenda Sonning Eye i Oxfordshire, like nord for Themsen.

Selskapet Lafarge har grave ut grus her. **Caversham Lakes Trust** Ltd er oppretta for å forvalde innsjøane.

Thames and Kennet Marina ligg her. Innsjøane vert nytta til segling og vasski.

## Kjelder

**Denne artikkelen bygger på «[[:en:Caversham Lakes|Caversham Lakes]]» frå ,  den 28. mars 2010.*
Dorney Lake

**Dorney Lake** er ein menneskeskapt innsjø i Storbritannia som arena for roing. Han ligg nær landsbyen Dorney i Buckinghamshire og nær byane Windsor og Eton, nær Themsen. Innsjøen er privateigd og finansiert av Eton College, som brukte £17 millionar på å utvikle han. Sjølv om innsjøen hovudsakleg vert nytta av skulen, er fasilitetane gjort tilgjengeleg for rosport i området i tillegg. 

Innsjøen skal vere arena for sommar-OL 2012 i roing og kajakk. Dei eksisterande tribunane vert utvida for dette til 20&nbsp;000 seter, dei fleste berre mellombelse.

Banen på innsjøen er 2000 meter lang med åtte banar, som kvar er 13,5 meter brei. Den minste vassdjupna er 3,5 meter. 

## Sjå òg
*Eton College

## Kjelder

**Denne artikkelen bygger på «[[:en:Dorney Lake|Dorney Lake]]» frå ,  den 28. mars 2010.* 
*** oppgav desse kjeldene:*



## Bakgrunnsstoff
*Offisiell nettstad
Dozmary Pool

**Dozmary Pool** er ein liten innsjø på Bodmin Moor i Cornwall i Storbritannia, 16,9&nbsp;km frå havet. Han ligg om lag 15&nbsp;km nordaust for Bodmin og 2&nbsp;km sør for Bolventor. Innsjøen har oppstått etter den siste istida. Utsiget frå innsjøen renn til Colliford Lake. Tidlegare var namnet ofte skrive 'Dozmaré'.

## Segner
Innsjøen vart ein gong hevda å vere heimstaden til Lady of the Lake. I følgje segna var det her kong Arthur rodde ut til Lady of the Lake og fekk sverdet Excalibur. Innsjøen er òg staden der Bedivere gav attende Excalibur då Arthur låg på dødsleiet etter slaget ved Camlann. Ei anna seg knyter Dozmary Pool til Jan Tregeagle. Tregeagle gjer ein pakt med Djevelen for å få pengar og makt. Mot slutten av livet sitt vert han dømd til eit liv i den botnlause Dozmary Pool, der han framleis vert pint. Han fekk i oppgåve å tømme vatn frå Dozmary Pool i eit albogeskjel, men valde å rømme til Roche Rock der han måtte lage tau av sanden i Gwenor Cove.

## Kjelder

**Denne artikkelen bygger på «[[:en:Dozmary Pool|Dozmary Pool]]» frå ,  den 28. mars 2010.* 
*** oppgav desse kjeldene:*
Fonthill Lake

**Fonthill Lake** er ein innsjø sørvest i Wiltshire i England.

Det renn ei elv ut av sørenden av innsjøen og ut i River Nadder ved Tisbury, 2 km mot søraust. 

Innsjøen ligg like sør for landsbyen Fonthill Bishop, aust for landsbyen Fonthill Gifford og nordaust for Fonthill Abbey. Innsjøen er om lag 1,3 km lang og 100 meter brei. 

Ein finn ein del mandarinand ved innsjøen, som er sett ut her. 

Innsjøen var ein av lokasjonane under filmen ''Sjokolade'', med Juliette Binoche og Johnny Depp frå 2000.

## Kjelder

**Denne artikkelen bygger på «[[:en:Fonthill Lake|Fonthill Lake]]» frå ,  den 28. mars 2010.*
Highfields Lake

**Highfields Lake** er ein innsjø i Woodlands ved Highfields, nord for Doncaster i South Yorkshire i England.

Elva Pick Burn renn gjennom innsjøen, før ho munnar ut i River Don.  Innsjøen var opphavleg eigd av eigarane av **Woodlands**, eit gods som har gjeve namn til Woodlands, ein landsby bygt for gruvearbeidarar i Brodsworth Colliery.

## Kjelder

**Denne artikkelen bygger på «[[:en:Highfields Lake|Highfields Lake]]» frå ,  den 28. mars 2010.*
Henfold Lakes

**Henfold Lakes** er fleire innsjøar i Surrey i England. Dei ligg i Beare Green nær Dorking i Mole Valley District Council. Innsjøane får vatn frå to elvar og er habitat for mange forskjellige fisk, som karpe, brasme, karuss, mort og suter.  Den største djupna er 2 meter. Det ligg ein campingplass like ved innsjøen. 

## Bakgrunnsstoff
*Henfold Lakes Fishery and Caravan Park 
*Henfold Lakes Falconry

## Kjelder

**Denne artikkelen bygger på «[[:en:Henfold Lakes|Henfold Lakes]]» frå ,  den 28. mars 2010.*
Valerij Jakobi

**Valerij Ivanovitsj Jakobi** () var ein russisk målar. Han var ein eldre bror av etnografen og den revolusjonære Pavel Jacobi.

## Liv og gjerning
Valerij Jakobi vart fødd i landbyen Kudrjakovo i Kazan-guvernementet, der faren var godseigar. Han studerte ved universitetet  i Kazan, men braut av studiane for å verve seg til den russiske hæren under Krimkrigen. I 1856, etter å ha vorte dimittert frå hæren, bestemte han seg for ikkje å take opp att studiane. Han valde i staden å satse på eit liv som kunstnar.

Åra 1856-61 studerte Jakobi ved St. Petersburgs kunstakademi. Han oppnådde ein gullmedalje for måleriet *Fredfull fridag for ein tiggar* (1860). I 1861 måla han det som truleg er hans mest minneverdige måleri; *Fangar på stoppeplass*. Perioden 1861-69 la Jacobi ut på fleire reiser til Europa med eit stipend frå kunstakademiet. Han vitja både Tyskland, Sveits, Frankrike og Italia.

I 1870 var Jacobi med på å stifte kunstnarforeininga Peredvizjnikij. Men to år seinare vart han ekskludert for ikkje å ha delteke på ei utstilling som foreininga heldt, og for grunnleggjande brot mot ideala som foreininga var tufta på. Seinare vart han oppfatta som ein konservativ målar, skeptisk til Peredvizjnikij-ideane.

Jakobi var medlem av St. Petersburgs kunstakademi frå 1868, professor frå 1871. Han underviste ved akademiet i perioden 1878-89. Mesteparten av tida budde han i St. Petersburg og laga historiske måleri som *Narrar ved Anna Joanovnas hoff* (1872), *Ishuset* (1878). Verka hans vart kritisert for å vere reint dekorative, heilt utan kjerne og innhald.

Jakobi døydde i Nice i 1902.

## Verk

Image:JacobiSereneHoliday.jpg| Fredfull fridag for ein tiggar, 1860
File:Valery Jacobi Ninth Thermidor.jpg|Niande termidor, 1864
Image:Jesters_of_empress_Anna_Ioanovna_by_V.Jacobi_(1872).jpg|Narrar ved Anna Joanovnas hoff, 1872
Image:YakobiV UVhodaVMechetRYB.jpg|Inngangen til ein moske, 1882


## Kjelder

**Denne artikkelen bygger på «[[:en:Valerij Jacobi|Valerij Jacobi]]» frå ,  den 28. mars 2010.*  

## Bakgrunnsstoff
Hollingworth Lake

**Hollingworth Lake** er ein innsjø nær Hollingworth i Littleborough i Rochdale i Stor-Manchester i England. Han har eit areal på 0,53&nbsp;km² og ein omrkins på 4,0&nbsp;km.

## Historie
I 1793 vart Rochdale Canal bygd med Hollingworth Lake som hovudvasskjelde med tre jorddemningar. Innsjøen stod ferdig i 1800, fire år før kanalen. Dei lokale mølleeigarane var redde for at kanalen skulle ta vatn frå elvane som dreiv møllene.

Rundt 1850 fekk James Sladen løyve av eigarane , Rochdale Canal Company, å setje ut to dampbåtar på kanalen, men dette vart ikkje ein suksess. Etter kvart vart innsjøen gradvis meir popuær og det vart bygt sju hotell med store ballsalar og parkanlegg. Etter kvart vart det òg bygd fleire hotell.

Under den første verdskrigen vart det ein stor treningsleir i Ealees Valley. Etter krigen vart innsjøen mindre populær som feriestad og turistindustrien minka.

Området er i dag eit fritidsområde.

## Kjelder

**Denne artikkelen bygger på «[[:en:Hollingworth Lake|Hollingworth Lake]]» frå ,  den 28. mars 2010.*

## Bakgrunnsstoff
* Rochdale Canal Hollingworth Lake 
* Country park 
* Hollingworth Lake Sailing Club
* Bilete frå Hollingworth Lake
Hornsea Mere

**Hornsea Mere** er den største naturlege innsjøen i Yorkshire
og ligg vest for Hornsea i East Riding. Han har eit areal på 1,89 km², er 3,2 km lang, 1,2 km brei og 3-4 meter på det djupaste. Innsjøen er ein populær turistattraksjon med aktivitetar som roing, segling, båtturar og fisking. 

Området har status som *[[Special Protection Area]]* (særskild verneområde) på grunn av det grunne vatnet med mange myrplanter. Her finst mange fugleartar gjennområdet, og særleg viktig er trekkfuglbestanden av snadreand.

## Kjelder

**Denne artikkelen bygger på «[[:en:Hornsea Mere|Hornsea Mere]]» frå ,  den 28. mars 2010.* 
*** oppgav desse kjeldene:*



## Bakgrunnsstoff
*Kort skildring 
*Special Protection Area
Yorkshire

**Yorkshire** er det største av dei tradisjonelle grevskapa i England, med eit areal på omkring 15&nbsp;000 km² og omkring fem millionar innbyggjarar. Det vart frå gammalt av delt inn i tre delar, kalla, West, North og East Riding. Ordet *riding* var ei forvansking av det norrøne *þriðing*, som tyder «tredjedel»; området hadde ein lang periode eit sterkt skandinavisk innslag. 

Det meste av det tradisjonelle Yorkshire utgjer no regionen Yorkshire og Humber, som er delt inn i fleire grevskap og sameinte styresmakter. 

Emblemet for Yorkshire er den kvite rosa til huset York. 1. august feirar ein *Yorkshire Day*, ein lokal høgtidsdag der det vert feira og alle borgarmeistrane og andre leiarar samlar seg. Under feiringa demonstrerer ein fleire lokale skikkar som ikkje finst elles i England, som til dømes Long Sword Dance. 

Yorkshiredialekten vert kalla «tyke», noko som òg er eit kallenamn for personar frå Yorkshire. 

## Kjelder

* *Denne artikkelen bygger på «[[:nb:Yorkshire|Yorkshire]]» frå , den 28. mars 2010.*